Hans Wachtmeister (1641–1714)

Krahv Hans Wachtmeister af Johannishus (24. detsember 1641/3. jaanuar 1642 (ukj) Stockholm – 15. veebruar/26. veebruar 1714) oli Rootsi kuningliku Sõjalaevastiku kindraladmiral ja Rootsi kuningate Karl XI ja Karl XII sõjaline nõunik. Hans Wachtmeister teenis Skåne sõjas aastatel 1675–1679 ja järgmise 20 aasta jooksul ehitas Rootsi kuningriigi sõjalaevastiku. 

Hans Wachtmeister oli Kalmari lääni kuberner aastatel 1680–1683 ja pärast sõjalaevastiku moodustamise alustamist Karlskronas 1681. aastal määrati ta uue laiendatud Kalmari ja Blekinge lääni kuberneriks. 

Samaaegselt kuberneri ametiga oli Hans Wachtmeister kogu Rootsi kuningriigi sõjalevastiku kindraladmiral ning aastatel 1681–1683 ka Rootsi asehaldur (ståthållare) läänipiirkondades.

1687. aastal anti talle krahvitiitel koos nimelaiendiga Wachtmeister af Johannishus ning ta kanti 1689. aastal Rootsi rüütelkonna aadlimatriklisse (nr. 25).

1710. aastal Põhjasõja käigus toimunud Tallinna piiramise ajal osales Rootsi sõjalaevastik Hans Wachtmeisteri juhtimisel Tallinna kaitsel, takistades Vene vägedel linna ümberpiiramist Tallinna lahe poolt.

Kirjandus
 Sven Grauers, Ätten Wachtmeister genom Tiderna (1942)

Rootsi sõjaväelased
Sündinud 1641
Surnud 1714